
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 189 

13 Φεβρουάριου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση της υπ’ αριθμ. 7/2004 απόφασης του 
Διοικητικού Συμβουλίου του Νομικού Προσώπου 
με την επωνυμία «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ 
ΔΗΜΟΥ ΑΙΤΩΛΙΚΟΥ» περί έγκρισης Οργανισμού 


Εσωτερικής Υπηρεσίας. 1 

Ανάθεση με μίσθωση έργου των λογιστικών εργα¬ 
σιών του Κεφαλαίου Αποζημίωσης Φορτοεκφορ¬ 
τωτών (Κ.Α.Φ.) Λιμένος και Ξηράς Ζακύνθου. 2 

Σύσταση Νομικού Προσώπου με την επωνυμία 
«Σχολική επιτροπή Β' Νηπιαγωγείου Ασκληπιείου», 

Ν. Αργολίδας. 3 


Συγχώνευση των Νομικών Προσώπων του Δήμου 
Δελφών με την επωνυμία «ΣΧΟΛΙΚΗ ΕΠΙΤΡΟΠΗ 
ΝΗΠΙΑΓΩΓΕΙΟΥ ΧΡΙΣΣΟΥ» και «ΣΧΟΛΙΚΗ ΕΠΙΤΡΟΠΗ 
ΔΗΜΟΤΙΚΟΥ ΣΧΟΛΕΙΟΥ ΧΡΙΣΣΟΥ» που εδρεύουν στο 
ΔΔ. Χρισσού του Δήμου Δελφών, σε ένα (1) Νομικό 
Πρόσωπο του Δήμου Δελφών με την επωνυμία 
«ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟΛΕΙΟΥ ΚΑΙ 
ΝΗΠΙΑΓΩΓΕΙΟΥ ΧΡΙΣΣΟΥ ΤΟΥ ΔΗΜΟΥ ΔΕΛΦΩΝ» 


και με έδρα το ΔΔ.Χρισσού του Δήμου Δελφών... 4 
Καθιέρωση υπερωριακής, με αμοιβή, εργασίας για τους 
υπαλλήλους της Δ/νσης Περιβάλλοντος Ν.Α. Αιτωλο¬ 
ακαρνανίας κατά το Α' εξάμηνο του έτους 2006. 5 

Χορήγηση άδειας ασκήσεως επαγγέλματος Κοινω¬ 
νικού Λειτουργού στη Μαυραειδή Ελένη του Θεμ., 
κάτοικο Πατρών. 6 


Διαπίστωση της ανάγκης για υπερωριακή απασχόληση, 
καθιέρωση με αμοιβή υπερωριακής εργασίας, 
εργασίας κατά τις Κυριακές και εξαιρέσιμες 
ημέρες, εργασίας κατά τις νυχτερινές ώρες των 
εργασίμων, Κυριακών και εξαιρέσιμων ημερών για 
το Α', εξάμηνο του έτους 2006, για το προσωπικό 


υπηρεσιών στήριξης του Νομάρχη Λάρισας. 7 

Σύσταση και τρόπος λειτουργίας Τεχνικής Υπηρεσίας 

της Ιεράς Μητροπόλεως Κισάμου & Σέλινου. 8 

Καθιέρωση υπερωριών για τη Διοίκηση και Λογιστική 
Υπηρεσία του Νομικού Προσώπου ΠΑΙΔΙΚΟΥ ΣΤΑΘ¬ 
ΜΟΥ ΚΟΙΝΟΤΗΤΑΣ ΒΑΡΙΚΟΥ για το έτος 2006. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 4152/30.5.2005 
απόφαση του Γενικού Γραμματέα Περιφέρειας 
Ανατ. Μακεδονίας - Θράκης. 10 


Α ΠΟΦΑΣΕΙ Σ 

Αριθ. 633 (1) 

Έγκριση της υπ’ αριθμ. 7/2004 απόφασης του Διοικη¬ 
τικού Συμβουλίου του Νομικού Προσώπου με την 
επωνυμία «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ 
ΑΙΤΩΛΙΚΟΥ» περί έγκρισης Οργανισμού Εσωτερι¬ 
κής Υπηρεσίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ, 

Έχοντας υπόψη: 

1. Τις διατάξεις του ν. 1586/1986. 

2. Τις διατάξεις του άρθρου 12 του ν. 1188/1981 όπως συ¬ 
μπληρώθηκαν με το άρθρο 26 του ν. 1832/1989, και αντι- 
καταστάθηκαν με το άρθρο 6 παρ. 5 του ν. 2307/1995. 

3. Τ ις διατάξεις των άρθρων 26,198, και 203 του Δ.Κ.Κ 
(π.δ. 410/1995). 

4. Τις διατάξεις των άρθρων 9 παρ. 6, 7 και 8 του 
ν. 2503/1997, 9 παρ. 16 του ν. 2623/1998 και 11 παρ. 1 και 
9 του ν. 2839/2000. 

5. Τις διατάξεις του άρθρου 12 του ν. 2880/2001. 

6. Την υπ’ αριθμ. 19733/30.10.2003 (ΦΕΚ 1715/τ.Β'/ 
21.11.2003) απόφασή μας περί Συγχώνευσης των Δημο¬ 
τικών Παιδικών Σταθμών του Δήμου Αιτωλικού σε ενιαίο 
Δημοτικό Νομικό Πρόσωπο με την επωνυμία «Δημοτικοί 
Παιδικοί Σταθμοί Δήμου Αιτωλικού». 

7. Την υπ’ αριθμ. 7/2004 απόφαση του Διοικητικού 
Συμβουλίου του Ν.Π.Δ.Δ. με την επωνυμία «Δημοτικοί 
Παιδικοί Σταθμοί Δήμου Αιτωλικού» με τις οποίες ψη- 
φίσθηκε ο Ο.Ε.Υ αυτού. 

8. Την υπ’ αριθμ. 11/2005 απόφαση του Δημοτικού Συμ¬ 
βουλίου Αιτωλικού, με τις οποίες εγκρίθηκε ο Ο.Ε.Υ. του 
Ν.Π.Δ.Δ. με την επωνυμία «Δημοτικοί Παιδικοί Σταθμοί 
Δήμου Αιτωλικού», όπως καταρτίσθηκε με την υπ’ αριθμ. 
7/2004 απόφαση του Διοικητικού Συμβουλίου αυτού. 

9. Τη σύμφωνη γνωμοδότηση του Υπηρεσιακού Συμβου¬ 
λίου Προσωπικού Ο.Τ.Α. Νομού Αιτωλοακαρνανίας, που 
διατυπώθηκε με την υπ’ αριθμ. 69/2005 απόφασή του. 

10. Την υπ’ αριθμ. 241/Γ.Γ/18.8.1998 (ΦΕΚ 939/1.9.1998, τ.Β') 
απόφαση του Γενικού Γραμματέα Περιφέρειας Δυτικής 
Ελλάδας περί «Μεταβίβασης αρμοδιοτήτων και παροχή 
εξουσιοδότησης υπογραφής αποφάσεων», αποφασίζου¬ 
με: 

Εγκρίνουμε την υπ’ αριθμ. 7/2004 απόφαση του Διοικη¬ 
τικού Συμβουλίου του Ν.Π.Δ.Δ. με την επωνυμία «Δημο¬ 
τικοί Παιδικοί Σταθμοί Δήμου Αιτωλικού», με την οποία 
ψηφίσθηκε ο Ο.Ε.Υ αυτού, όπως παρακάτω αναλυτικά 
αναφέρεταί: 

Αρθρο 1 

Διάρθρωση Υπηρεσιών 

Οι υπηρεσίες των Δημοτικών Παιδικών Σταθμών Δήμου 
Αιτωλικού λειτουργούν σε επίπεδο Τμήματος ανάλογα με 
τη δυναμικότητα και τη σύνθεση προσωπικού των σταθμών. 
Κάτω από το τμήμα λειτουργούν τα εξής γραφεία: 

1. Γραφείο προσχολικής Αγωγής 

2. Γραφείο Διοικητικού - Οικονομικού. 

Αρθρο 2 

Αρμοδιότητες τμήματος και γραφείων 

1. Το τμήμα εποπτεύει, συντονίζει και κατευθύνει το 
παιδαγωγικό έργο των σταθμών και γενικά μεριμνά γα 
την εύρυθμη λειτουργία αυτών σύμφωνα με τον ισχύ- 
οντα κανονισμό. 

2. Το Γραφείο Προσχολικής Αγωγής επιμελείται την 
παροχή σύγχρονης προσχολικής αγωγής στα φιλοξε¬ 
νούμενα βρέφη και νήπια σε συνεργασία με το προσω¬ 
πικό των σταθμών. 

3. Το Γ ραφείο Διοικητικού-Οικονομικού επιμελείται τις 
παντός είδους διοικητικές και οικονομικές εργασίες του 
Νομικού Προσώπου. 

Άρθρο 3 

Καθήκοντα προϊσταμένου Τ μήματος 

1. Είναι αρμόδιος και επιμελείται σε συνεργασία με 
τους παιδαγωγούς των σταθμών για την εφαρμογή 
των σύγχρονων απόψεων της Παιδαγωγικής και της 
Ψυχολογίας. 

2. Εποπτεύει, συντονίζει και κατευθύνει το παιδαγω¬ 
γικό έργο των σταθμών. 

3. Είναι αρμόδιος για την εύρυθμη λειτουργία των 
σταθμών και την τήρηση του κανονισμού λειτουργίας. 

4. Εισηγείται στο Δ.Σ. του Νομικού Προσώπου κάθε 
θέμα που αφορά τη λειτουργία, το προσωπικό, τους γο¬ 
νείς και την υλικοτεχνική υποδομή των σταθμών όπως: 

• τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

• το παιδαγωγικό υλικό και τον πόσης φύσεως εξο¬ 
πλισμό. 

• τις απαραίτητες εργασίες για την επισκευή και συ¬ 
ντήρηση των κτιρίων. 

• την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού ώστε να μη δημιουργούνται λειτουργικά προ¬ 
βλήματα στους σταθμούς. 

6. Εγκρίνει και υπογράφει τα αιτήματα των προϊστα¬ 
μένων που αφορούν τις ανάγκες των γραφείων τους. 

7. Συνεργάζεται αρμονικά με τον υπάλληλο του Διοι¬ 
κητικού Οικονομικού ο οποίος οφείλει να παρέχει κάθε 
στοιχείο για να διασφαλισθεί η εύρυθμη λειτουργία των 
σταθμών και η επίτευξη των σκοπών τους. 

8. Επιβλέπει την τήρηση όλων των απαραιτήτων βιβλί¬ 
ων, υπογράφει και συμπληρώνει όσα βιβλία είναι δικής 
του αρμοδιότητας και τηρεί την σφραγίδα του Νομικού 
Προσώπου. 


Αρθρο 4 

Καθήκοντα προϊσταμένου γραφείου Προσχολικής Αγωγής 
Είναι υπεύθυνος: 

1. Για την εύρυθμη λειτουργία των σταθμών και την 
τήρηση του κανονισμού λειτουργίας. 

2. Γ ια την παροχή σωστής προσχολικής αγωγής στα 
φιλοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του γραφείο για τη 
σωστή εκτέλεση των καθηκόντων του. 

4. Εισηγείται στον προϊστάμενο, τις ανάγκες του 
γραφείου σε προσωπικό και πάσης φύσεως εξοπλισμό 
καθώς και την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού 
γονέων. 

6. Τηρεί όλα τα απαραίτητα βιβλία. 

Αρθρο 5 

Καθήκοντα προϊσταμένου γραφείου Διοικητικού 
Οικονομικού 

1. Είναι υπεύθυνος για την προμήθεια και του έγκαι¬ 
ρο εφοδιασμό του σταθμού με τα αναγκαία τρόφιμα 
και λοιπά υλικά που είναι απαραίτητα για την εύρυθμη 
λειτουργία του. 

2. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επι¬ 
δομάτων, προσαυξήσεων κ,τ.λ. του προσωπικού. 

4. Είναι υπεύθυνος για την κατάρτιση του προϋπολο¬ 
γισμού - απολογισμού - ισολογισμού. 

5. Τηρεί όλα τα διοικητικά και διαχειριστικά βιβλία. 

Αρθρο 6 

Οργανική Σύνθεση Προσωπικού 

Οι θέσεις του προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ: θέσεις 5 
Βαθμός Δ'- Α' 

2. ΚΛΑΔΟΣ ΤΕ17 ΔΙΟΙΚΗΤΙΚΟΣ ΛΟΓΙΣΤΙΚΟΣ: θέσεις 1 
Βαθμός Δ'- Α' 

3. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ: θέσεις 2 

Βαθμός Δ'- Α' 

4. ΚΛΑΔΟΣ ΔΕ32 ΜΑΓΕΙΡΩΝ: θέσεις 2 
Βαθμός Δ'- Α' 

5. ΚΛΑΔΟΣ ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ): θέσεις 1 

Βαθμός Ε'-Β' 

6. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ: θέσεις 3 
Βαθμός Ε'- Β' 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. ΚΛΑΔΟΣ ΤΕ ΝΗΠΙΑΓΩΓΩΝ: (προσωρινός) θέσεις 1 
Βαθμός Δ'-Α' 

2. ΚΛΑΔΟΣ ΤΕ ΒΡΕΦΟΝΗΠΙΟΚΟΜΙΑΣ: θέσεις 3 
Βαθμός Δ'- Α' 

3. ΚΛΑΔΟΣ ΥΕ14 ΜΑΓΕΙΡΩΝ: θέσεις 1 
Βαθμός Ε'- Β' 

4. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ: θέσεις 1 
Βαθμός Ε'- Β' 

Γ' ΕΠΟΧΙΑΚΟ ΠΡΟΣΩΠΙΚΟ 

6 θέσεις διαφόρων ειδικοτήτων οι οποίες θα καθορί¬ 
ζονται με τις εκάστοτε αποφάσεις του Δ.Σ. 

Αρθρο 7 

Προϊστάμενοι Υπηρεσιακών Μονάδων 

1. Κατά το διάστημα που θα υπηρετούν στο Ν.Π.Δ.Δ. 
υπάλληλοι των κλάδων ΠΕ Νηπιαγωγών (προσωρινός), 
ΤΕ Νηπιαγωγών (προσωρινός) και ΤΕ βρεφονηπιοκο- 
μίας, ως προϊστάμενοι του Τμήματος των Δημοτικών 
Παιδικών Σταθμών Δήμου Αιτωλικού και του γραφείου 
Προσχολικής Αγωγής, επιλέγονται από τους κλάδους 
ΠΕ Νηπιαγωγών (προσωρινός) ΤΕ Νηπιαγωγών (προσω¬ 
ρινός) ΤΕ βρεφονηπιοκομίας και ΤΕ9 βρεφονηπιοκομίας. 
Μετά την κατάργηση των προσωποπαγών θέσεων προ¬ 
ϊστάμενοι κρίνονται κατά αποκλειστικότητα υπάλληλοι 
του κλάδου ΤΕ9 βρεφονηπιοκομίας. 

2. Προϊστάμενος του Γραφείου Διοικητικού Οικονομι¬ 
κού επιλέγεται υπάλληλος του κλάδου ΠΕΙ Διοικητικού 
Οικονομικού, ΤΕ17 Διοικητικού Λογιστικού, ΔΕ Διοικητι¬ 
κού Λογιστικού και ΔΕΙ Διοικητικού Λογιστικού. 

Αρθρο 8 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες Νομοθετικές Διατάξεις. 

Αρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού γίνεται πάντοτε με από¬ 
φαση του Προέδρου του Δ.Σ του Ν.Π.Δ.Δ. ανάλογα με τις 
ανάγκες των υπηρεσιών, τα προσόντα των υπαλλήλων 
την πείρα και τις γνώσεις αυτών σε ειδικά αντικείμενα, 
και κατά την κατανομή θα εξετάζονται και οι τυχόν ειδι¬ 
κές ανάγκες των υπαλλήλων (μητέρες ανήλικων τέκνων, 
έγκυες γυναίκες, τόπος διαμονής κλ.π,). 

Προϊστάμενος του Τμήματος ορίζεται με απόφαση 
του Προέδρου του Δ.Σ ο κρινόμενος από τον αρμόδιο 
Υπηρεσιακό Συμβούλιο υπάλληλος, αναπληρούμενος σε 
περίπτωση αποστασίας του ή κωλύματος από τον κατά 
βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας του σταθμού μη 
προβλεπόμενη από τον παρόντα Οργανισμό, ρυθμίζεται 
με τον Κανονισμό Λειτουργίας του Ν.Π.Δ.Δ. 

Αρθρο 10 
Τελικές διατάξεις 

Η ισχύς του παρόντος Οργανισμού αρχίζει από τη 
δημοσίευσή του στην Εφημερίδα της Κυβερνήσεως. Το 
προσωπικό που υπηρετεί στο σταθμό κατά τη δημοσί¬ 
ευση του παρόντος Ο.Ε.Υ εντάσσεται υποχρεωτικά στις 
θέσεις που έχουν δημιουργηθεί για αυτό. 

Ακροτελεύτιο άρθρο 

Από την ψήφιση του παραπάνω Οργανισμού Εσω¬ 
τερικής Υπηρεσίας προκαλείται δαπάνη σε βάρος 
του προϋπολογισμού του Οικονομικού έτους 2004, ο 
οποίος ενισχύεται από τους ΚΑΠ τροφεία κ.λπ. ύψους 


300.000,00 ευρώ περίπου εφόσον προσληφθούν όλοι. Αν 
προσληφθούν όλοι και για τα επόμενα οικονομικά έτη 
το ύψος της δαπάνης δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 26 Ιανουάριου 2006 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 
-♦- 

Αριθ. 89 (2) 

Ανάθεση με μίσθωση έργου των λογιστικών εργασι¬ 
ών του Κεφαλαίου Αποζημίωσης Φορτοεκφορτωτών 
(Κ.Α.Φ.) Λιμένος και Ξηράς Ζακύνθου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 15 του ν. 1735/1987, του 
άρθρου 21 παρ. 16 του ν. 2190/1994, του άρθρου 6 του ν. 
2527/1997 και του άρθρου 1 παρ. 2 του ν. 2503/1997. 

2. Το υπ’ αριθμ. 19540/5.8.1997 έγγραφο του Υπουργεί¬ 
ου Εργασίας και Κοινωνικών Ασφαλίσεων σχετικά με 
την εποπτεία των Ν.Π.Δ.Δ. 

3. Το υπ’ αριθμ. ΔΙΠΙΔΔ/Ε3/68/13258 έγγραφο του 
ΥΠΕΣΔΔΑ σχετικά με συμβάσεις μίσθωσης έργου στα 
Κ.Α.Φ. Ξηράς και Λιμένος. 

4. Το υπ’ αριθμ. 191536/1998 έγγραφο του Υπουργεί¬ 
ου Εργασίας και Κοινωνικών Ασφαλίσεων για το ίδιο 
θέμα. 

5. Το υπ’ αριθμ. 15/23.12.2005 πρακτικό συνεδρίασης της 
ΕΡΦΛ Ζακύνθου περί έγκρισης πρόσληψης με σύμβαση 
μίσθωσης έργου ενός (1) λογιστή, για τη διεκπεραίωση 
των λογιστικών εργασιών του Κ.Α.Φ. Λιμένος και Ξηράς 
Ζακύνθου, για το έτος 2006. 

6. Την από 29.12.2005 βεβαίωση του Νομικού Συμβού¬ 
λου Παύλου Συνετού, ότι δεν προκύπτει εξαρτημένη 
εργασία. 

7. Το γεγονός ότι το Κ.Α.Φ. Λιμένος και Ξηράς Ζακύν¬ 
θου δεν διαθέτει προσωπικό, αποφασίζουμε: 

Καθορίζουμε σε ένα (1) τα άτομα, στα οποία γίνεται 
ανάθεση έργου από το Κεφάλαιο Αποζημίωσης Φορ¬ 
τοεκφορτωτών (Κ.Α.Φ.) Λιμένος και Ξηράς Ζακύνθου 
για την διεξαγωγή των λογιστικών κλ.π. εργασιών του 
έτους 2006, με αμοιβή κατά ανώτατο όριο, το ποσό 
των 1500 € συμπεριλαμβανομένου του ΦΠΑ. Το έργο 
που θα αναλάβει το ανωτέρω άτομο δεν ανάγεται στον 
κύκλο καθηκόντων του ΚΑΦ και θα ασκείται περιοδικά. 
Τα προσόντα του ατόμου στο οποίο θα ανατεθούν οι 
ανωτέρω εργασίες είναι εκείνα που καθορίζονται στο 
π.δ. 194/1988 (ΦΕΚ 84Α'). 

Η ανωτέρω ανάθεση έργου δεν εμπίπτει στις απαγο¬ 
ρευτικές διατάξεις του ν. 1256/1982 για την πολυθεσία 
και δεν υποκρύπτει σχέση εξαρτημένης εργασίας. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού αλλά σε βάρος του 
Προϋπολογισμού του ΚΑΦ Λιμένος και Ξηράς Ζακύνθου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 1 Φεβρουάριου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 452 (3) 

Σύσταση Νομικού Προσώπου με την επωνυμία «Σχολική επι¬ 
τροπή Β' Νηπιαγωγείου Ασκληπιείου», Ν. Αργολίδας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

Ι.'Τις διατάξεις του άρθρ. 5 του ν. 1894/1990 «Για την 
Ακαδημία Αθηνών και άλλες Εκπαιδευτικές διατάξεις». 

2. Τις διατάξεις του αρθρ. 203 του Δημοτικού και Κοι¬ 
νοτικού Κώδικα (π.δ. 410/1995). 

3. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98Α') 
«Περιορισμός και βελτίωση αποτελεσματικότητας των 
Κρατικών δαπανών και άλλες διατάξεις». 

4. Την υπ’ αριθμ. 8324/24.5.2005 απόφαση της Γενικής 
Γραμματέως Περιφέρειας Πελοποννήσου περί ανάθεσης 
αρμοδιοτήτων και ασκήσεως αυτών κατ’ εντολή μας 
στο Διευθυντή Τοπικής Αυτοδιοίκησης και Διοίκησης 
Ν. Αργολίδας και στους Προϊσταμένους των τμημάτων 
της υπηρεσίας μας ( ΦΕΚ 818/τ.Β/2.6.2004). 

6. Την υπ’ αριθμ. 133/2005 πράξη του Δημοτικού Συμβου¬ 
λίου Ασκληπιείου με την οποία αποφασίζεται η σύσταση 
Νομικού Προσώπου με την επωνυμία «Σχολική Επιτροπή 
Β' Νηπιαγωγείου Ασκληπιείου», αποφασίζουμε: 

1. Συνιστούμε στο Δήμο Ασκηπιείου Νομού Αργολίδας 
Νομικό Πρόσωπο με την επωνυμία «Σχολική Επιτροπή 
Β' Νηπιαγωγείου Ασκληπιείου». 

2. Σκοπός του Νομικού Προσώπου είναι: 

• Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, ανα¬ 
λωσίμων υλικών κ.λπ. 

• Η εκτέλεση μικρών έργων για επισκευή και συντή¬ 
ρηση διδακτηρίων. 

• Η αποκατάσταση φθορών και ζημιών του εξοπλισμού 
και των διδακτηριακών εγκαταστάσεων. 

• Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και εν γένει 
η λήψη κάθε μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

3. Πόροι του Νομικού Προσώπου είναι η ετήσια επιχο¬ 
ρήγηση του Κράτους και του Δήμου, οι εισπράξεις από 
το αντίτιμο των παρεχομένων πραγμάτων ή υπηρεσιών. 
Κάθε είδους εισφορές, δωρεές, κληρονομιές, κληροδοσίες. 
Πρόσοδοι από την περιουσία του Νομικού Προσώπου. 

4. Το Νομικό Πρόσωπο εκπροσωπείται στα δικαστήρια 
ή σε κάθε δημόσια αρχή από τον πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον αντιπρόεδρο. 

Κάλυψη δαπάνης: Από τις διατάξεις της απόφασης 
αυτής δεν προκαλείται δαπάνη σε βάρος του προϋ¬ 
πολογισμού του Δήμου Ασκληπιείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 31 Ιανουάριου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΠΑΠΑΓΕΩΡΓΟΠΟΥΛΟΣ 


Αριθ. 11328 (4) 

Συγχώνευση των Νομικών Προσώπων του Δήμου Δελ¬ 
φών με την επωνυμία «ΣΧΟΛΙΚΗ ΕΠΙΤΡΟΠΗ ΝΗΠΙΑ¬ 
ΓΩΓΕΙΟΥ ΧΡΙΣΣΟΥ» και «ΣΧΟΛΙΚΗ ΕΠΙΤΡΟΠΗ ΔΗΜΟ¬ 
ΤΙΚΟΥ ΣΧΟΛΕΙΟΥ ΧΡΙΣΣΟΥ» που εδρεύουν στο Δ.Δ. 
Χρισσού του Δήμου Δελφών, σε ένα (1) Νομικό Πρό¬ 
σωπο του Δήμου Δελφών με την επωνυμία «ΣΧΟΛΙ¬ 
ΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟΛΕΙΟΥ ΚΑΙ ΝΗΠΙΑΓΩ¬ 
ΓΕΙΟΥ ΧΡΙΣΣΟΥ ΤΟΥ ΔΗΜΟΥ ΔΕΛΦΩΝ» και με έδρα 
το Δ.Δ.Χρισσού του Δήμου Δελφών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπ’όψη: 

1) Τ ις διατάξεις του άρθρου 203 του Δ.Κ.Κ. και ειδικό¬ 
τερα της παραγράφου 6 του άρθρου αυτού. 

2) Τις διατάξεις του άρθρου 5 παρ. 8 του ν. 1894/1990. 

3) Τ ις διατάξεις του άρθρου 8 παρ. 8 του ν. 2158/1993. 

4) Την υπ’ αριθμ. 5900/18.5.1990 (ΦΕΚ 341τ.Β'/1.6.1990) 
απόφαση του Νομάρχη Φωκίδας «Περί συστάσεως ιδίου 
Νομικού Προσώπου στην Κοινότητα Χρισσού Ν. Φωκίδας 
με την επωνυμία ΣΧΟΛΙΚΗ ΕΠΙΤΡΟΠΗ ΝΗΠΙΑΓΩΓΕΙΟΥ 
ΚΟΙΝΟΤΗΤΑΣ ΧΡΙΣΣΟΥ» όπως αυτή τροποποιήθηκε με¬ 
ταγενέστερα με την υπ’ αριθμ. 4221/10.4.1991 απόφαση 
Νομάρχη Φωκίδας ( ΦΕΚ 299/8.5.1991). 

5) Την υπ’ αριθμ. 5316/18.5.1990( ΦΕΚ 341/τ.Β'/1.6.1990) 
απόφαση του Νομάρχη Φωκίδας «Περί συστάσεως ιδίου 
Νομικού Προσώπου στην Κοινότητα Χρισσού Ν. Φωκί¬ 
δας με την επωνυμία ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ 
ΣΧΟΛΕΙΟΥ ΚΟΙΝΟΤΗΤΑΣ ΧΡΙΣΣΟΥ», όπως αυτή τροπο¬ 
ποιήθηκε μεταγενέστερα με την υπ’ αριθμ. 4221/10.4.1991 
απόφαση Νομάρχη Φωκίδας(ΦΕΚ 299/8.5.1991). 

6) Την υπ’ αριθμ. 14/194/2005 ομόφωνη απόφαση του 
Δημοτικού Συμβουλίου Δελφών «περί συγχωνεύσεως 
των ανωτέρω μνημονευομένων Νομικών Προσώπων της 
τέως Κοινότητας Χρισσού και νυν Δημοτικού Διαμερί¬ 
σματος του Δήμου Δελφών σε ένα (1) Νομικό Πρόσωπο 
με έδρα το Δημοτικό Διαμέρισμα του Χρισσού και με 
επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟΛΕΙΟ 
ΚΑΙ ΝΗΠΙΑΓΩΓΕΙΟΥ ΧΡΙΣΣΟΥ ΤΟΥ ΔΗΜΟΥ ΔΕΛΦΩΝ». 

7) Τις υπ’ αριθμ. α) 5921/9.9.1997 (ΦΕΚ832/τ.Β'/16.9.1997), β) 
1611/4.2.2000 (ΦΕΚ 572/τ.Β724.4.2000), γ) 1873/10.4.2001 (ΦΕΚ 
488/τ.Β727.4.2001 και δ) 1526/5.4.2004 (ΦΕΚ 614/τ.Β'/27.4.2004 
εξουσιοδοτικές αποφάσεις του Γ εν. Γ ραμματέα Περιφέ¬ 
ρειας Στερεός Ελλάδας «περί παροχής εξουσιοδότησης 
υπογραφής εγγράφων με εντολή του...» αποφασίζουμε: 

1) Συγχωνεύουμε τα δύο (2) αναφερόμενα στο προ¬ 
οίμιο της παρούσας απόφασης Νομικά Πρόσωπα της 
τέως Κοινότητας Χρισσού Ν. Φωκίδας και νυν Δημοτικού 
Διαμερίσματος του Δήμου Δελφών, με τις επωνυμίες: 
α) «ΣΧΟΛΙΚΗ ΕΠΙΤΡΟΠΗ ΝΗΠΙΑΓΩΓΕΙΟΥ ΚΟΙΝΟΤΗΤΑΣ 
ΧΡΙΣΣΟΥ Ν. ΦΩΚΙΔΑΣ» και β) «ΣΧΟΛΙΚΗ ΕΠΙΤΡΟΠΗ ΔΗ¬ 
ΜΟΤΙΚΟΥ ΣΧΟΛΕΙΟΥ ΧΡΙΣΣΟΥ Ν. ΦΩΚΙΔΑΣ», σε ένα (1) 
νέο Νομικό Πρόσωπο Δημοσίου Δικαίου με την επωνυμία 
«ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟΛΕΙΟΥ ΚΑΙ ΝΗΠΙ¬ 
ΑΓΩΓΕΙΟΥ ΧΡΙΣΣΟΥ ΤΟΥ ΔΗΜΟΥ ΔΕΛΦΩΝ». 

2) Έδρα του Νομικού Προσώπου αυτού ορίζεται το Δημο¬ 
τικό Διαμέρισμα Χρισσού του Δήμου Δελφών Ν. Φωκίδας. 

3) Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης 
φωτισμού,ύδρευσης, τηλεφώνου, αποχέτευσης, αναλώ¬ 
σιμων υλικών κ.λπ. των σχολείων τούτων. 

β) Η εκτέλεση μικρών έργων για επισκευή και συντή¬ 
ρηση των διδακτηρίων. 

γ) Η αποκατάσταση φθορών και ζημιών των επίπλων, 
του εξοπλισμού και γενικά των διδακτηριακών εγκα¬ 
ταστάσεων. 

δ) Η φροντίδα για την εξεύρεση άλλων πόρων και ο 
εφοδιασμός με έπιπλα και σκεύη για τη Σχολική βιβλιο¬ 
θήκη και γενικά με όλα τα τα μέσα που είναι απαραίτητα 
για τη λειτουργία της και γενικότερα η λήψη όλων των 
μέτρων που κρίνονται αναγκαία για τη στήριξη της 
διοικητικής λειτουργίας της σχολικής μονάδας. 

4) Το Νομικό Πρόσωπο διοικείται από 7μελές (7/μελή) 
Διοικητικό Συμβούλιο αποτελούμενο από: 

α) Τους δύο (2) εκάστοτε Διευθυντές του Δημοτικού 
Σχολείου και του Νηπιαγωγείου Χρισσού. 

β)'Εναν (1) εκπρόσωπο του συλλόγου γονέων και κη¬ 
δεμόνων του Δημοτικού Σχολείου Χρισσού. 

γ)Έναν (1) εκπρόσωπο των γονέων των παιδιών του 
Νηπιαγωγείου Χρισσού. 

δ) Δύο (2) δημοτικούς συμβούλους που ορίζονται με 
απόφαση του Δημοτικού Συμβουλίου Δελφών. 

ε)Ένα δημότη διαμένοντα στο Δ.Δ. Χρισσού που ορίζο¬ 
νται με απόφαση του Δημοτικού Συμβουλίου Δελφών. 

5) Η θητεία των ανωτέρω μελών ακολουθεί την εκά¬ 
στοτε Δημοτική και Κοινοτική Περίοδο. 

Πρόεδρος του Νομικού Προσώπου αυτού είναι ο εκά¬ 
στοτε αρχαιότερος Διευθυντής είτε του Δημοτικού Σχο¬ 
λείου είτε του Νηπιαγωγείου Χρισσού. 

Το Διοικητικό Συμβούλιο στην πρώτη συνεδρίαση του 
μετά την συγκρότηση του ορίζει εκ των μελών του, τον 
Αντιπρόεδρο, τον Γραμματέα και τον Ταμία. 

6) Πόροι του Νομικού Προσώπου είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων 
πραγμάτων η’ υπηρεσιών, 
ε) Πρόσοδοι από την Περιουσία του. 

7) Το Νομικό Πρόσωπο εκπροσωπείται ενώπιον των 
δικαστικών και κάθε Δημοσίων αρχών από τον Πρόεδρο 
του Δ.Σ. και όταν αυτός απουσιάζει ή κωλύεται από τον 
Αντιπρόεδρο αυτού. 

Με την παρούσα ουδεμία δαπάνη δεν προκαλείται σε 
βάρος του προϋπολογισμού του Δήμου Δελφών ούτε 
σε βάρος του Νομικού Προσώπου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 13 Ιανουάριου 2006 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ ΛΙΛΑΚΟΣ 
-♦- 

Αριθ. οικ. 183 (5) 

Καθιέρωση υπερωριακής, με αμοιβή, εργασίας για τους 
υπαλλήλους της Δ/νσης Περιβάλλοντος Ν.Α. Αιτωλο¬ 
ακαρνανίας κατά το Α' εξάμηνο του έτους 2006. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

Α. Τις διατάξεις: 

1. Του π.δ. 30/1996 «Κώδικας Νομαρχιακών Αυτοδιοι¬ 


κήσεων», όπως τροποποιήθηκε και συμπληρώθηκε με 
τους ν. 2503/1997 και ν. 3274/2004. 

2. Του άρθρου 16 του ν. 3205/2003 «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ε.Δ. και αντι¬ 
στοίχων της Ε.Α. κ.λπ.», όπως ισχύει. 

3. Του άρθρου 15 του ν. 2592/1998. 

4. Του άρθρου 25 του ν. 2738/1999 «Συλλογικές Δια¬ 
πραγματεύσεις στη Δημόσια Διοίκηση, μονιμοποιήσεις 
συμβασιούχων αορίστου χρόνου και άλλες διατάξεις». 

Β. Την έλλειψη προσωπικού της Δ/νσης Περιβάλλοντος 
που καθιστά επιτακτική για την ομαλή, εύρυθμη και απο¬ 
τελεσματική λειτουργία της υπηρεσίας την υπερωριακή 
απασχόληση επτά (7) υπαλλήλων προκειμένου να αντι¬ 
μετωπιστούν οι αυξημένες ανάγκες όπως εισηγήσεις στο 
Ν.Σ. για μελέτες Περβ/κών Επιπτώσεων και συμμετοχή 
στις συνεδριάσεις του, συμμετοχή σε συνεδριάσεις της 
Νομαρχιακής Επιτροπής, τακτοποίηση αρχείων, αυτοψίες 
πέραν του κανονικού ωραρίου εργασίας, κλπ. 

Γ. Το γεγονός ότι το ύψος της προκαλούμενης δαπά¬ 
νης ανέρχεται περίπου στο ποσό των 14.000 €, που θα 
καλυφθεί από εγγεγραμμένες πιστώσεις στον προϋπο¬ 
λογισμό της Ν.Α. Αιτωλοακαρνανίας και στον ΚΑΕ 0511 
του Ε.Φ.310, αποφασίζουμε: 

Α. Καθιερώνουμε για το Α' εξάμηνο του έτους 2006 
υπερωριακή εργασία με αμοιβή για επτά (7) υπαλλήλους 
της Δ/νσης Περιβάλλοντος και για 2.500 ώρες απογευ¬ 
ματινής απασχόλησης συνολικά (μέχρι 60 ώρες το μήνα 
για κάθε υπάλληλο). 

Β. Η οριστική συγκρότηση των συνεργείων θα γίνει 
με απόφαση Προϊσταμένης της Δ/νσης. 

Γ. Η υπερωριακή εργασία θα προσφέρεται από Δευ¬ 
τέρα έως και Παρασκευή. 

Δ. Δεν επιτρέπεται για το χρονικό διάστημα καταβο¬ 
λής των υπερωριών η είσπραξη από τους υπαλλήλους 
άλλου ποσού από τον ίδιο ή άλλο φορέα για την ίδια 
αιτία. Επίσης δεν καταβάλλονται όταν υπάλληλος απου¬ 
σιάσει με αναρρωτική άδεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 23 Ιανουάριου 2006 

Ο Νομάρχης κ.α.α. 

Ο Αντινομάρχης 
ΔΗΜΗΡΗΣ ΓΕΡΟΠΑΝΤΑΣ 
-♦- 

( 6 ) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Μαυραειδή Ελένη του Θεμ., κά¬ 
τοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την υπ’ αριθμ. 703/2006 απόφαση του Νομάρχη 
Αχαίας, χορηγείται στην Κοινωνική Λειτουργό Μαυ- 
ραειδή Ελένη του Θεμιστοκλή, κάτοικο Πατρών, άδεια 
ασκήσεως επαγγέλματος Κοινωνικού Λειτουργού. 

Με εντολή Νομάρχη 
Η Διευθύντρια 

Π. ΧΡΟΝΟΠΟΥΛΟΥ 

Αριθ. 587 (7) 

Διαπίστωση της ανάγκης για υπερωριακή απασχόληση, 
καθιέρωση με αμοιβή υπερωριακής εργασίας, εργα¬ 
σίας κατά τις Κυριακές και εξαιρέσιμες ημέρες, ερ¬ 
γασίας κατά τις νυχτερινές ώρες των εργασίμων, Κυ¬ 
ριακών και εξαιρέσιμων ημερών για το Α', εξάμηνο 
του έτους 2006, για το προσωπικό υπηρεσιών στή¬ 
ριξης του Νομάρχη Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1) Τις διατάξεις του άρθρου 25 παρ. 7 ν. 2738/1999, 
βάσει των οποίων, με απόφαση του οικείου Νομάρχη, 
διαπιστώνεται η ανάγκη για υπερωριακή απασχόληση 
και η καθιέρωση εργασίας με αμοιβή για το προσωπικό 
που υπηρετεί στις Νομαρχιακές Αυτοδιοικήσεις. 

2) Τις διατάξεις του άρθρου 16 ν. 3205/2003, βάσει των 
οποίων επιτρέπεται η καθιέρωση με αμοιβή εργασίας 
πέρα από τις ώρες της υποχρεωτικής απασχόλησης 
των υπαλλήλων του Δημοσίου, των Ν.Π.Δ.Δ. και των 
Ο.Τ.Α. μόνο για την αντιμετώπιση εποχικών, εκτάκτων 
και επειγουσών υπηρεσιακών αναγκών. 

3) Την υπ’ αριθμ. 2/72757/0022/31.12.2003 διαταγή του 
Υπουργείου Οικονομίας και Οικονομικών (Γενικό Λογι¬ 
στήριο του Κράτους), με την οποία παρέχονται οδηγίες 
για την εφαρμογή των διατάξεων του ν. 3205/2003. 

4) Τις διατάξεις του άρθρου 12 παρ. 10 του ν. 2503/1997. 

5) Τις διατάξεις του άρθρου 15 παρ. 3γ του ν. 2592/1998. 

6) Το γεγονός ότι στους Κ.Α.Ε. 0511 και 0512 του προϋ¬ 
πολογισμού εξόδων έτους 2006 της Ν.Α. Λάρισας, έχουν 
εγγράφει πιστώσεις ύψους 18.500,00 και 4.000,00 ευρώ 
αντίστοιχα. 

7) Το γεγονός, ότι από το προσωπικό που υπηρε¬ 
τεί στις υπηρεσίες στήριξης Νομάρχη έξι (6) υπάλλη¬ 
λοι απαιτείται να εργάζονται υπερωριακά για κάλυψη 
επειγουσών υπηρεσιακών αναγκών τρεις (3) ημέρες την 
εβδομάδα από ώρες 17.00 έως 22.00, ήτοι κατά μήνα 
εξήντα (60) ώρες ο καθένας (από τους ανωτέρω οι τρεις 
είναι οδηγοί του υπηρεσιακού αυτοκινήτου Νομάρχη) 
το Α', εξάμηνο του έτους 2006. 

8) Το γεγονός ό[τι οι οδηγοί του υπηρεσιακού αυτοκι¬ 
νήτου Νομάρχη απαιτείται να εργάζονται υπερωριακά για 
την κάλυψη επειγουσών υπηρεσιακών αναγκών κατά τις 
Κυριακές και εξαιρέσιμες ημέρες αλλά και κατά τις νυ¬ 
χτερινές ώρες των εργασίμων, Κυριακών και εξαιρέσιμων 
ημερών το Α', εξάμηνο του έτους 2006 μέχρι δέκα έξη 
(16) ώρες το μήνα κατά περίπτωση, αποφασίζουμε: 

Α) Διαπιστώνουμε ανάγκη για υπερωριακή απασχό¬ 
ληση έξη (6) υπαλλήλων των υπηρεσιών στήριξης του 
Νομάρχη για το Α' εξάμηνο του έτους 2006, για κάλυψη 
επειγουσών υπηρεσιακών αναγκών, που ανακύπτουν 
απο τις ανάγκες άσκησης των αυξημένων υποχρεώσεων 
μας καθ’ όλη τη διάρκεια του 24ώρου. 

Διαπιστώνουμε την ανάγκη όπως οι τρεις από τους ως 
άνω υπαλλήλους (οδηγοί του υπηρεσιακού μας αυτοκινή¬ 
του) εργάζονται κατά τις Κυριακές και εξαιρέσιμες ημέ¬ 
ρες, καθώς και κατά τις νυχτερινές ώρες των εργασίμων, 
Κυριακών και εξαιρέσιμων ημερών για το Α' εξάμηνο του 
έτους 2006, για κάλυψη επειγουσών υπηρεσιακών αναγκών 
που επίσης ανακύπτουν από τις ανάγκες άσκησης των 
αυξημένων υποχρεώσεων μας καθ’ όλη τη διάρκεια του 
24ώρου και κατά τις Κυριακές και εξαιρέσιμες ημέρες. 

Β) Καθιερώνουμε με αμοιβή υπερωριακή εργασία κατά τις 


απογευματινές και νυχτερινές ώρες των εργασίμων ημερών 
καθώς και κατά τις Κυριακές και εξαιρέσιμες ημέρες για 
το Α' εξάμηνο του έτους 2006 και μέχρι 2.736 ώρες συνο¬ 
λικά για έξι (6) υπαλλήλους που υπηρετούν στις υπηρεσίες 
στήριξης Νομάρχη Λάρισας, ως κατωτέρω: 

1) Υπερωρίες: 

α) τρεις (3) υπάλληλοι με εξήντα (60) ώρες το μήνα 
για έξι (6) μήνες = 3 χ 60 χ 6 = 1.080 ώρες. 

β) τρεις (3) υπάλληλοι (οδηγοί υπηρεσιακού αυτοκ/ 
του) με 60 ώρες το μήνα για έξι (6) μήνες = 3 χ 60 χ 6 
= 1.080 ώρες. 

2) Νυχτερινά: 

τρεις (3) υπάλληλοι (οδηγοί υπηρεσιακού αυτοκ/του) 
με δέκα έξι (16) ώρες το μήνα για έξι (6) μήνες = 3 χ 
16X6 = 288 ώρες. 

3) Κυριακές - Εξαιρέσιμα 

τρεις (3) υπάλληλοι (οδηγοί υπηρεσιακού αυτοκ/του) 
με δέκα έξι (16) ώρες το μήνα για έξι (6) μήνες = 3 χ 16 
χ 6 = 288 ώρες. 

Η κατανομή των ωρών στους απασχολούμενους υπαλ¬ 
λήλους μετά τη δημοσίευση στο Φ.Ε.Κ. της παρούσας, 
θα γίνει με απόφαση μας, ανάλογα με τις εκάστοτε πα- 
ρουσιαζόμενες ανάγκες και το ύψος των εγγεγραμμένων 
σχετικών πιστώσεων στον προϋπολογισμό έτους 2006. 

Υπεύθυνος για την παρακολούθηση και τον έλεγχο 
πραγματικής παροχής υπερωριακής εν γένει απασχό¬ 
λησης των ανωτέρω ορίζεται ο Διευθυντής Διοικητικών 
Υπηρεσιών της Ν.Α. Λάρισας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 2 Φεβρουάριου 2006 

Ο Νομάρχης 
ΛΟΥΚΑΣ ΚΑΤΣΑΡΟΣ 

-♦- 

Αριθ. 1 (8) 

Σύσταση και τρόπος λειτουργίας Τεχνικής Υπηρεσίας 
της Ιεράς Μητροπόλεως Κισάμου & Σέλινου. 

ΤΟ ΜΗΤΡΟΠΟΛΙΤΙΚΟ ΣΥΜΒΟΥΛΙΟ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΙΣΑΜΟΥ & ΣΕΛΙΝΟΥ 

Έχοντας υπόψη: 

1) Το άρθρον 54 του ν. 4149/1961 «Περί Καταστατικού 
Χάρτου της εν Κρήτη Ορθοδόξου Εκκλησίας και άλλων 
τινών διατάξεων». 

2) Τας διατάξεις των άρθρων του ν. 590/1977 «Περί 
Καταστατικού Χάρτου της Εκκλησίας της Ελλάδος». 

3) Τας διατάξεις των άρθρων του υπ’ αριθμ. 8/1979 
Κανονισμού της Ιεράς Συνόδου της Ελλάδος «Περί Ιερών 
Ναών και Ενοριών», 

4) Τ ας διατάξεις του υπ’ αριθμ. 55/1974 Κανονισμού της 
Ιεράς Συνόδου της Εκκλησίας της Ελλάδος «Περί μελέτης 
και εκτελέσεως απάντων των Εκκλησιαστικών Έργων», 

5) Την ανάγκην οργανώσεως Τεχνικής Υπηρεσίας 
παρά τη Ιερά Μητροπόλει, δια την εκτέλεσιν των Εκ¬ 
κλησιαστικών Έργων, 

6) Την ανάγκην καθορισμού των Οργάνων Τεχνι¬ 
κής Υπηρεσίας, όπως αυτά προβλέπονται από τον 
ν. 1418/1984, το π.δ. 609/1985 και το π.δ. 23/1993 δια την 
αντιμετώπισιν της εκτελέσεως των έργων της Ιεράς 
Μητροπόλεως, τα οποία χρηματοδοτούνται από τας 
Δημοσίους Επενδύσεις καθώς και από τας επενδύσεις 
του Γ’ Κοινοτικού Πλαισίου Στηρίξεως, 

7) Την υπ’ αριθμ. 3/26.1.2006 Πράξιν του Σεβ. Μητρο¬ 
πολίτου Κισάμου & Σέλινου Αμφιλοχίου με την οποίαν 
συνεστήθη Τεχνική Υπηρεσία στην I. Μητρόπολη Κισά¬ 
μου & Σέλινου, 

8) Το γεγονός ότι από την απόφαση αυτή δεν προκύ¬ 
πτει δαπάνη εις βάρος του Κρατικού Προϋπολογισμού, 
αποφασίζει: 

Τη σύσταση στην Ιερά Μητρόπολη Κισάμου & Σέλι¬ 
νου Τεχνικής Υπηρεσίας, η οποία θά έχει τον δικό της 
κανονισμό λειτουργίας: 

Κανονισμός Λειτουργίας Τεχνικής Υπηρεσίας 
Ιερός Μητροπόλεως Κισάμου & Σέλινου 
Άρθρο 1 
Σύσταση 

Με την υπ’ αριθμ. 3/26.1.2006 απόφαση του Σεβασμι- 
ωτάτου Μητροπολίτου Κισάμου & Σέλινου Αμφιλοχίου 
Ανδρονικάκη, συνεστήθη Τεχνική Υπηρεσία στην Ιερά 
Μητρόπολη Κισάμου & Σέλινου για τον προγραμματισμό, 
την παρακολούθηση και την εκτέλεση εκκλησιαστικών 
έργων της I. Μητροπόλεως, σύμφωνα με τις διατάξεις 
του υπ’ αριθμ. 55/1974 Κανονισμού «Περί μελέτης και 
εκτελέσεως απάντων των εκκλησιαστικών έργων». 
Αρθρο 2 

Σκοπός - Αρμοδιότητες 

Οι αρμοδιότητες της Τεχνικής Υπηρεσίας είναι: 

1. Η σύνταξη προγράμματος για όλα τα έκτελούμενα και 
προς εκτέλεση Έκκλησιαστικά'Εργα και ή παρακολούθηση 
της εφαρμογής του προγράμματος αυτού στην περιφέ¬ 
ρεια της Ιερός Μητροπόλεως Κισάμου & Σέλινου. 

2. Ο έλεγχος των υποβαλλομένων προς έγκριση από 
τους Προέδρους των Εκκλησιαστικών Συμβουλίων των 
Ιερών Ναών: 

α. Οικονομικών μελετών για την εκτέλεση τεχνικών 
έργων. 

β. Λογαριασμών, συγκριτικών πινάκων (Σ.Π.), πρω¬ 
τοκόλλων κανονισμού τιμών μονάδος νέων εργασιών 
(Π.Κ.Τ.Μ.Ν.Ε.), ενστάσεων, αιτήσεων θεραπείας. 

3. Η διενέργεια διαγωνισμών για την ανάθεση μελετών 
και την εκτέλεση των εκκλησιαστικών έργων. 

4. Η παρακολούθηση των εκτελουμένων εκκλησια¬ 
στικών έργων. 

5. Η συγκρότηση επιτροπών προσωρινής και οριστικής 
παραλαβής των αποπερατωθέντων έργων. 

6. Η σύνταξη εισηγήσεων προς το Μητροπολιτικό Σύμ- 
βούλιο για όλα τα παραπάνω θέματα. 

7. Η παροχή τεχνικής αρωγής προς τα Εκκλησιαστικά 
Συμβούλια των ιερών ναών και των ιδρυμάτων που υπά¬ 
γονται στην Ιερά Μητρόπολη Κισάμου & Σέλινου. 

8. Στις αρμοδιότητες της Τεχνικής Υπηρεσίας είναι 
ακόμη να εκπονεί τις μελέτες των τεχνικών και καλ¬ 
λιτεχνικών έργων, να παρακολουθεί, να ελέγχει και να 
εγκρίνει τις μελέτες που εκπονούν ιδιώτες μηχανικοί 
για τα έργα της Ιερός Μητροπόλεως, να επιβλέπει και 
να ελέγχει τις κατασκευές, τις επισκευές και τις συντη¬ 
ρήσεις των έργων της I. Μητροπόλεως, που εκτελού- 
νται με αυτεπιστασία, σύμφωνα με τις διατάξεις του 
Κανονισμού 55/1974 της Ιερός Συνόδου της Εκκλησίας 
της Ελλάδος, τις συμπληρωματικές διατάξεις των αντι¬ 
στοίχων ν. 718/1977 και 1418/1984 μετά των εκτελεστικών 
τους Προεδρικών Διαταγμάτων και των συμπληρωμα¬ 
τικών και τροποποιητικών τους νόμων, όπως ισχύουν 
έως σήμερα. 


Αρθρο 3 
Όργάνωση 

1. Η Τεχνική Υπηρεσία αποτελεί ιδιαίτερο γραφείο της 
I. Μητροπόλεως, το οποίο διαρθρώνεται ως εξής: 

α. Τον Προϊστάμενο της, ο οποίος είναι πολιτικός μη¬ 
χανικός ή αρχιτέκτονας μηχανικός, πτυχιούχος Α.Ε.Ι., με 
αναγνωρισμένη εμπειρία. Ο Προϊστάμενος διορίζεται 
από το Μητροπολιτικό Συμβούλιο και είναι ο αρμόδιος 
εισηγητής προς αυτό για τα θέματα της Τεχνικής Υπη¬ 
ρεσίας, πρέπει επίσης να διαθέτει τα ουσιαστικά και 
τυπικά προσόντα που απαιτούνται από τις κείμενες δια¬ 
τάξεις περί δημοσίων και εκκλησιαστικών υπαλλήλων. 

β. Πτυχιούχους μηχανικούς, οι οποίοι διορίζονται από 
το Μητροπολιτικό Συμβούλιο μετά από εισήγηση του 
Προϊσταμένου και στελεχώνουν την Τεχνική Υπηρεσία. 
Οι μηχανικοί αυτοί μπορεί να είναι στελέχη μόνιμα, επί 
συμβάσει ή να αναλαμβάνουν έργα κατ’ ανάθεση. 

γ. Από ένα διοικητικό υπάλληλο, χειριστή ηλεκτρονι¬ 
κού υπολογιστή (Η/Υ), για τη γραμματειακή εξυπηρέτηση 
του γραφείου. 

2. Ο προϊστάμενος της υπηρεσίας, σε περίπτωση απου¬ 
σίας ή κωλύματος, ορίζει ο ίδιος τον αναπληρωτή του. 

3. Με την έναρξη λειτουργίας της Τεχνικής Υπηρεσίας, 
ή πρόσληψη του προσωπικού, έμμισθου ή εθελοντικού, 
θά γίνει με σύμβαση εργασίας ορισμένου ή αορίστου 
χρόνου ή με σύμβαση έργου. 

4. Ως Αναθέτουσα Αρχή κατά την έννοια του π.δ. 
23/1993, ορίζεται το Μητροπολιτικό Συμβούλιο της Ιερός 
Μητροπόλεως Κισάμου & Σέλινου. 

5. Ως Προϊστάμενη Αρχή, κατά την έννοια του ν. 1418/ 
1984 και του π.δ. 609/1985, ορίζεται επίσης το Μητρο- 
πολιτικό Συμβούλιο της Ιερός Μητροπόλεως Κισάμου 
& Σέλινου. 

6. Ως Διευθύνουσα Υπηρεσία, κατά την έννοια του 
ν. 1418/1984 και του π.δ. 609/1985, ορίζεται η Τεχνική Υπη¬ 
ρεσία της Ιερός Μητροπόλεως Κισάμου & Σέλινου. 

7. Ως Επιβλέπουσα Υπηρεσία ορίζονται τα μέλη της 
Τεχνικής Υπηρεσίας, τα οποία ασκούν και καθήκοντα 
επιβλέποντος μηχανικού κατ’ άνάθεσιν. Επιπλέον καθή¬ 
κοντα επιβλέποντος μηχανικού, μπορούν να ανατεθούν 
και σέ άλλα πρόσωπα, ιδιώτες μηχανικούς, οι οποίοι 
μπορούν να προσληφθούν από την Ιερά Μητρόπολη 
με σύμβαση ορισμένου έργου ή ορισμένου χρόνου, για 
κάλυψη των αναγκών των εργολαβιών που δέν μπορούν 
να καλυφθούν από την Τεχνική Υπηρεσία. 

8. Ως Τεχνικό Συμβούλιο, κατά την έννοια του ν. 1418/1984 
και του π.δ. 609/1985, ορίζεται το Τεχνικό Συμβούλιο της 
οικείας Νομαρχίας, το οποίο γνωματεύει, εισηγείται και επο¬ 
πτεύει για τα υπό εκτέλεση έργα και τις τυχόν διαφορές και 
προβλήματα που θά ανακύψουν σχετικά με αυτά. 

Αρθρο 4 

Εφαρμογή Θεσμικού Πλαισίου 

1. Η εφαρμογή του θεσμικού πλαισίου εκτελέσεως 
των Δημοσίων'Εργων διέπει τις συμβάσεις εκτελέσεως 
έργων που θα καταρτισθούν από την Ιερά Μητρόπο 
λη, υπό την έννοια της ισχύος των διατάξεων του ως 
συμβατικών ρητρών. 

2. Διαφωνίες, οι οποίες τυχόν θά προκύψουν, επιλύο¬ 
νται στα αρμόδια δικαστήρια με βάση την καθ’ ύλην και 
τόπον αρμοδιότητα, όπως αυτή ορίζεται από το Κ.Π.Α., 
μετά από την εξάντληση της προδικασίας, όπως αυτή 
προβλέπεται απο το ν. 1418/1984 και το π.δ. 609/1985, 

αποφαινομένου επί των αιτήσεων θεραπείας του Μη- 
τροπολιτικού Συμβουλίου, μετά από γνώμη του Τεχνικού 
Συμβουλίου της οικείας Νομαρχίας. 

Αρθρο 5 

Μελέτες και δημοπράτηση έργων 

1. Η σύνταξη μελετών των προς εκτέλεση έργων πραγ¬ 
ματοποιείται από την Τεχνική Υπηρεσία και η θεώρηση 
τους από τον Προϊστάμενό της. 

2. Για την δημοπράτηση των έργων οι συνταχθείσες 
μελέτες, εγκρίνονται από την Προϊσταμένη Αρχή, δη¬ 
λαδή το Μητροπολιτικό Συμβούλιο, το οποίο εγκρίνει 
και την σχετική διακήρυξη. 

3. Σέ περίπτωση κατά την οποία η Τεχνική Υπηρεσία 
αδυνατεί να συντάξει και να εκπονήσει τις σχετικές 
μελέτες, μπορεί να ανατεθεί η εκπόνησή τους σε ειδι 
κό, έμπειρο επί του προς εκτέλεση έργου μηχανικό, κα¬ 
τόπιν αποφάσεως της Προϊσταμένης Αρχής, στην οποία 
εισηγείται η Τεχνική Υπηρεσία. Οι μελέτες οι οποίες 
συντάσσονται από τρίτους θεωρούνται από την Τεχνική 
Υπηρεσία και εγκρίνονται από την Προϊσταμένη Αρχή. 

4. Σύμφωνα με τα παραπάνω, η οργάνωση της Τεχνικής 
Υπηρεσίας για την εκτέλεση εκκλησιαστικών έργων στην Ιερά 
Μητρόπολη Κισάμου & Σέλινου καθορίζεται ως κάτωθι: 

α. Η Προϊστάμενη Αρχή και η Αναθέτουσα Αρχή είναι 
το Μητροπολιτικό Συμβούλιο της Ιερός Μητροπόλεως 
Κισάμου & Σέλινου. 

β. Η Διευθύνουσα Υπηρεσία, είναι η Τεχνική Υπηρεσία 
της Ιερός Μητροπόλεως. 

Αρθρο 6 

Ισχύς - Τροποποίηση 

1. Η ισχύς της παρούσας αποφάσεως αρχίζει από τη 
δημοσίευσή της στην Εφημερίδα της Κυβερνήσεως και 
στο περιοδικό «Εκκλησία» επίσημο δελτίο της Εκκλησίας 
της Ελλάδος. 

2. Ο Κανονισμός Λειτουργίας της Τεχνικής Υπηρεσίας 
της Ιερός Μητροπόλεως Κισάμου & Σέλινου, μπορεί να 
τροποποιηθεί ή να συμπληρωθεί μετά από αποφάση 
του Μητροπολιτικού Συμβουλίου. Οι μελλοντικές τροπο¬ 
ποιήσεις και οι συμπληρώσεις έχουν ισχύ μετά από τη 
δημοσίευσήη τους στην Εφημερίδα της Κυβερνήσεως 
και θα δημοσιεύονται επίσης στό περιοδικό «Απόστολος 
Τίτος», επίσημο δελτίο της Εκκλησίας Κρήτης. 

Αρθρο 7 

Τελικές Διατάξεις 

1. Η Τεχνική Υπηρεσία μπορεί να καταργηθεί κατόπιν 
αιτιολογημένης και δημοσιευμένης αποφάσεως του Μη- 
τροπολιτικού Συμβουλίου. Η απόφαση αυτή ισχύει μετά 
από τη δημοσίευσή της στην Εφημερίδα της Κυβερνή¬ 
σεως και το περιοδικό «Απόστολος Τίτος». 

2. Κάθε θέμα που δεν προβλέπεται από τις διατάξεις 
του παρόντος Κανονισμού Λειτουργίας, αλλά βασίζεται σε 
αυτές και δεν τις αντιβαίνει, ρυθμίζεται με χωριστή από¬ 
φαση του Μητροπολιτικού Συμβουλίου, ή οποία οφείλει 
να είναι πάντοτε σύμφωνη με τους Ιερούς Κανόνες της 
Ορθόδοξης Εκκλησίας, τις διατάξεις και τους νόμους που 
διέπουν την Ορθόδοξη Εκκλησία στην ελληνική επικράτεια, 
το Σύνταγμα και τους νόμους της Πολιτείας. 

Η απόφαση αυτή να δημοσιευθεί στο Περιοδικό 
“Απόστολος Τίτος”, επίσημο δελτίο της Εκκλησίας της 
Κρήτης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κίσσαμος, 1 Φεβρουάριου 2006 

Ο Πρόεδρος - Μητροπολίτης 
ΐ Ο Κισάμου & Σέλινου ΑΜΦΙΛΟΧΙΟΣ 

- ♦ - 

Αριθ. 3 (9) 

Καθιέρωση υπερωριών για τη Διοίκηση και Λογιστική 
Υπηρεσία του Νομικού Προσώπου ΠΑΙΔΙΚΟΥ ΣΤΑΘ¬ 
ΜΟΥ ΚΟΙΝΟΤΗΤΑΣ ΒΑΡΙΚΟΥ για το έτος 2006. 

Ο ΠΡΟΕΔΡΟΣ ΤΟΥ ΝΟΜΙΚΟΥ ΠΡΟΣΩΠΙΟΥ 

ΠΑΙΔΙΚΟΥ ΣΤΑΘΜΟΥ ΒΑΡΙΚΟΥ 

Έχοντας υπόψη: 

1. Τις διατάξεις του άρθρου 16 του ν. 3205/2003. 

2. Το ότι οι μόνιμοι υπάλληλοι του Νομικού Προσώπου 
αμείβονται σύμφωνα με το 3205/2003. 

3. Τις διατάξεις του ν. 1188/1981 «Περί προσωπικού 
Τοπικής Αυτοδιοίκησης» (ΦΕΚ 204/30.7.1981). 

4. Την παράγραφο 7 του άρθρου 25 του ν. 2738/1999 
(ΦΕΚ 180/τ.Α'). 

5. Τις αυξημένες υπηρεσιακές ανάγκες ως προς τη 
Διοίκηση του Νομικού Προσώπου που προκύπτουν αφού 
μία υπάλληλος έχει τη Διοίκηση και τη Λογιστική υπη¬ 
ρεσία καθώς και την απασχόληση των νηπίων. 

6. Την υπ’ αριθμ. 2/2002 απόφαση του Προέδρου Βα- 
ρικού, όπου ορίζεται ο Πρόεδρος του Δ.Σ. 

7. Το γεγονός ότι στον προϋπολογισμό οικ. έτους 2005 
έχει εγγράφει πίστωση του Κ.Α 10.6012 (αποζημίωση για 
υπερωριακή εργασία), αποφασίζει: 

Καθιερώνει υπερωριακή απασχόληση για την κάλυψη 
των υπηρεσιακών αναγκών που προκύπτουν λόγω της 
απασχόλησης ενός μόνο υπαλλήλου του κλάδου ΠΕ του 
Νομικού Προσώπου για τη Διοικητική και Λογιστική υπη¬ 
ρεσία καθώς και την πλήρη απασχόληση των νηπίων. 

Η ανάθεση αφορά το διάστημα από 1.1.2006 μέχρι 
31.12.2006 και μέχρι 30 ώρες μηνιαίως προσθέτως με τα 
καθήκοντα της και πέραν του υποχρεωτικού ωραρίου 
της υπαλλήλου. 

Η δαπάνη που θα προκύψει ανέρχεται στο ποσό των 
2500€ που θα καλυφθεί από τον Κ.Α 45.6012 όπου έχει 
εγγράφει πίστωση 4600€. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βαρικό, 27 Ιανουάριου 2006 

Ο Πρόεδρος του Δ.Σ. 

ΕΥΑΓΓΕΛΟΣ ΣΙΩΜΟΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο ΦΕΚ 841/22.6.2005 (τ. Β'), στο οποίο δημοσιεύ- 
θηκε η υπ’ αριθμ. 4152/30.5.2005 απόφαση του Γενικού 
Γραμματέα Περιφέρειας Ανατ. Μακεδονίας - Θράκης και 
αφορά στην απόκτηση Ελληνικής ιθαγένειας της ομο¬ 
γενούς Αμπαρτσουμιάν Όλγας του Ρουσόβ, επιφέρεται 
η διόρθωση, από το εσφαλμένο (πατρ.) «του Ρουσόβ», 
στο ορθό «του Παύλου». 

(Από την Περιφ. Ανατ. Μακεδονίας - Θράκης) 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 




ΗΛΕΚΤΡΟΝΙΚΗ ΔΙΕΥΘΥΝΣΗ: Μίίρ://νννννν.β1.ΐ]Γ - ε-ουίΙ: »εΙ)0ΐ35ΐ6Γ@6ΐ.ιΐΓ 


02001091302060008 




